**НАРОДНО ЧИТАЛИЩЕ „ НОВ ЖИВОТ- 1928” с. РЕСИЛОВО, общ. САПАРЕВА БАНЯ**

Изх.№2 /14.04.2020г.

 До Кмета

 на Община Сапарева баня

 г-н Калин Гелев

 / с копие до Председателя на Общинския съвет/

Господин Кмет,

На основание чл. 26. а /4/ от Закона за Народните Читалища, Ви предоставяме:

1. Доклад за осъществените читалищни дейности през 2019г.
2. Финансов отчет за изразходваните от бюджета средства през 2019г.

**1**

**Доклад за осъществените читалищни дейности през 2019г.**

 Господин Кмет,

През изминалата 2019 г. нашето читалище работи по заложените в културния календар мероприятия. Продължихме работата с фолклорните групи - ДЮТС „ Ресиловче” и „ Рила Ресилово “ с худ.ръководител г-н Кирил Амбарков . Участвахме в различни събития организирани от други читалища на територията на общината и извън нея. Работихме съвместно с екипа на Кметство с. Ресилово и ОДЗ „ Св. Ана” клон с. Ресилово и организирахме, и проведохме различни обществени събития и празници. През изминалата 2019г. успяхме да обогатим библиотечния фонд на нашата библиотека.

 Всички осъществени читалищни дейности са протекли през годината както следва:

-На 06 януари се проведе традиционното хвърляне на кръст по случай християнския празник ,, Йорданов ден“ при черквата „ Св.Никола Летни “ с. Ресилово

-На 13 януари ДЮТС „ Ресиловче “ участва във възстановка по случай „141 г. Свободна Дупница “ , която се проведе в гр.Дупница

-На 08 февруари ДЮТС „ Ресиловче “ участва в седми национален конкурс „ Път към славата2019 “ АРТ Център Кърнолски гр.София ,където спечелиха второ място , статуетка и диплом.

-На 18 февруари отбелязахме годишнината от обесването на Васил Левски с поставяне на информационно табло.

- На 01 март отбелязахме празника „ Баба Марта”. Заедно с екипа на Кметство с. Ресилово изработихме три метрова мартеница и украса на центъра на селото .Вързахме изработените от нас мартеници на всички хора , на всички деца в детската градина и работниците в цеха , като разбира се с нас беше и самата Баба Марта.

- На03 март ДЮТС „ Ресиловче “ участва в празничния концерт в гр.Сапарева баня по случай националния празник и беше поставено информационно табло за събитията от Руско-турската освободителна война и подписването на Санстефанския мирен договор .

- По случай 08 март- международен ден на жената, бяха раздадени 500 бр. поздравителни картички на всички жени в селото, изработени от Кметство с. Ресилово и НЧ „ Нов живот- 1928г.”

-На 10 март - „Сирни заговезни”/Поклади/ , НЧ „ Нов живот- 1928г.” и Кметство с. Ресилово, организирахме и проведохме празника „ Поклади” на стария център на селото. Включиха се танцовите състави на Ресилово , ФТА „ Рила” гр. Дупница, съставите от с. Самораново, съставите от гр. Сапарева баня ,с. Сапарево . Събитието беше отразено от местните медии и по-късно излъчено.

 - На 24 март –Децата от ДЮТС „Ресиловче “ взеха участие в Детския конкурс „ Орфееви таланти “ гр.Пловдив 2019 г. ,където спечелиха Първа награда „ Златна лира на Орфей “ грамота и диплом.

-На 05 април посрещнахме с питка и мед д-р Йордан Христов и Здравното реалити „Зелена линейка “. Бяха прегледани и консултирани жителите на селото .Предаването беше излъчено по БНТ 1.

- На 6 април танцовите състави на с. Ресилово взеха участие в Спортна зала гр. Дупница по случай -9 г. години Ансамбъл „ Рила ”.

- На 12 април и тази година в седмицата преди „Цветница” заедно с екипа на Кметство с. Ресилово подредихме в градинките пред кметството изработените от нас лебеди, гъбки, калинки и великденски яйца, за да допринесем за празничното настроение.

- На 20 април, ДЮТС „ Ресиловче” участваха във фолклорния конкурс „Широка лъка пее,свири и танцува “2019 г. , където спечелиха Второ място , Купа , диплом и грамота.

-На 06 май ДЮТС „ Ресиловче“ участва в празничната програмата по случай „Гергьовден“ с. Бистрица ,децата получиха грамота и икона на „ Св.Георги Победоносец“

- На09 май се проведе традиционния събор при черквата „ Св. Никола Летни”, във вечерния празник, който се провежда в центъра на селото, участие взеха ДЮТС „ Ресиловче” и оркестър „ Верила “с ръководител Васил Крекманов.

-На 10 май НЧ „ Нов живот – 1928 г. “ отбеляза празника на библиотекаря с читалища от Кюстендилска област в гр.Рила с посещение на Библиотеката и музея на Рилския Манастир.

- На 19 май танцовите групи , участваха в празничната програма на съборите в с. Баланово и с.Червен брег

- На 24 май отбелязахме деня на Славянската писменост и Българската просвета и култура, с поставяне на информационно табло.

- на 31 май участвахме в откриването на Общински празници в гр. Сапарева баня2019

- На01 юни Кметство с. Ресилово и НЧ „ Нов живот- 1928”, организирахме празник по случай Международния ден на детето. Празника протече с много песни, забави , игри , торта , на всички деца бяха раздадени подаръци.

- На 01 юни танцовите състави участваха в празничната програма на събора в с. Крайници

- На 02 юни участвахме в Пети Международен фестивал „ Мома пее, гора се люлее“ гр. Сапарева баня 2019,където спечелихме наградата на Кмета ,грамота ,плакет и специалната награда в памет на Костадин Руйчев видеоклип в ТВ „ Родина“

- На 02 юни – поставихме тематично табло във връзка с честването на годишнината от смъртта на Христо Ботев.

- На 08 юни участвахме в Осми Балкански шампионат по фолклор „ Евро фолк –Жива вода 2019 “ гр.Хисаря ,където спечелихме второ място ,медал,диплом и грамота

- На 22юни ДЮТС „ Ресиловче “ взе участие в празничната програма на събора в с. Палатово

- На 27,28,29юни ДЮТС „ Ресиловче “ взе участие в Международния фестивал на изкуствата „ Лятна дъга “ 2019г. гр.Китен , където спечелихме специална награда ПРЕДСТАВИТЕЛЕН АНСАМБЪЛ НА БЪЛГАРИЯ за пет години ,статуетка и диплом

-На 13 юли ДЮТС „ Ресиловче“ взе участие във Фестивала „ Фолклорна магия “2019г. гр. Банско , където спечелихме Първа награда , Плакет , диплом , грамота и медали .

-НА 21 юли ДЮТС „ Ресиловче “ взе участие в шести Международен фолклорен фестивал „ Златен прах “2019г.с.Челопеч където спечелихме трето място ,плакет и грамота

-На 25,26,27, 28,29 ДЮТС „ Ресиловче “ взе участие в международния фестивал „ Син диамант “ Монте катини – ИТАЛИЯ . Посетихме Венеция, Пиза , Флоренция , Монте катини и Виареджио , децата бяха наградени с диплом и предметни награди.

 - На 28 юли ДЮТС „ Ресиловче “ взе участие в празничната програма на събора в с. Блажиево

-На 12 август в черквата „Свети Никола Летни “ с. Ресилово се проведе тържествена света литургия с дяконско ръкоположение , гостите бяха посрещнати с питка и мед .

- На15 август ДЮТС „ Ресиловче“ участва в празничната програма проведена по повод събора на с. Сапарево.

-На18 август ДЮТС „ Ресиловче“ участва в празничната програма проведена по повод събора на с. Яхиново.

-На07 септември ДЮТС „ Ресиловче“ участва в празничната програма по случай 100 г. НЧ „ Разметаница 1919“ с. Големо село

- На 16 септември – отбелязахме Първия учебен ден. НЧ „ Нов живот – 1928 г.“ и Кметство с. Ресилово изпратихме учениците с питка ,мед и здравец .

- На 16 септември ДЮТС „Ресиловче “ участва в празничния концерт - 45 години гр. Сапарева баня на „ Гейзера “.

-На 20 септември организирахме с помоща на ОБА гр. Сапарева баня , ДЮТС „Ресиловче“ и самодейците на общината и с. Самораново благотворителен концерт на “ Гейзера “ в помощ на Асен Гиздов от с.Ресилово „ Да подадем ръка “ , събраната сума от 1 419,00 лв. Беше предадена на болния .

- На 22 септември поставихме информационно табло по случай обявяването на независимостта на България през 1908 г.

- На 01 октомври се състоя традиционния събор при Манастир „ Покров на Пресвета Богородица” с. Ресилово. За празничното настроение се погрижиха ДЮТС „ Ресиловче“ с. Ресилово и оркестър „ Верила” през деня и във вечерната програма.

-На 01 ноември с информационно табло отбелязахме празника на Народните Будители,

Направихме прочит и презентация в Библиотеката с децата от село.

-На 06 декември КНХ „Рила “ участваха в празникен концерт 10 години ТК „Седеф “

гр.София

- На 11 декември НЧ „ Нов живот – 1928 г. “ заедно с читалища от Общината и България участва в семинар на тема „ Променливост и устойчивост на Читалищата “ , проведен в гр .Сапарева баня

- На 14 и 15 декември в инициативата на Читалището „Коледна работилница “ заедно с децата на с. Ресилово направихме картички , сурвачки , коледни калпаци и украса , и се включехме в Коледните базари на селото и общината .Събраните средства бяха дадени на деца в нужда.

- На 18 декември ДТС „ Ресиловче “ участва в Коледен концерт проведен в Спортна зала – гр. Дупница , където дядо Коледа раздаде подаръци на всички деца .

- На 22 декември проведохме Коледен базар в с. Ресилово на който събрахме средства за Асен Гиздов и каузата „ Да подадем ръка “

- На 24 декемвридецата на ДЮТС „ Ресиловче “участваха вблаготворителния Коледен концерт, организиран от НЧ „ Просветен лъч” гр. Сапарева баня .

-на 25 декември Коледари поздравиха жителите на с. Ресилово с коледни песни

 Такива бяха читалищните дейности през изминалата 2019 г. Изказваме благодарност на общинското ръководство за осигурения транспорт на фолклорните групи.

 През 2019 г. имаме набавени нови книги към библиотеката. Заетите книги са 200, посещенията 150, читателите 50.

Нашето читалище е отворено за съвместна работа както с Община Сапарева баня, така и с останалите читалища, работещи на територията на общината.

 Изготвил:

 Гергана Павлова

 / читалищен секретар и библиотекар/

 2

 Финансов отчет

Изготвил:

Дата: 14.04.2019г. Председател на Читалището:

 / Юлия Йорданова/